Gidan Arewa ko Arewa House da turanci, cibiyar bincike da rubuce-rubuce na tarihi ce karkashinn Jami'ar Ahmadu Bello, gidan ta kasance tsohuwar gidan firimiyan Arewacin Najeriya ne, inda a nan ne Firimiya Ahmadu Bello Sardaunan Sakkwato ya zauna har zuwa lokacin da aka kashe shi a 1966. Gidan na nan ne acikin garin Kaduna, Jihar Kaduna, Najeriya. Dr Shuaibu Shehu Aliyu shi ne darektan gidan a yanzu. An gina Gidan Arewa a shekarar 1950 domin ta zama mazauni ga firimiyar Yankin Arewacin Najeriya, saï dai kash! A 15 ga watan Janairun 1966 wani matashi da Firimiyan Bello ya rika wato Chukwuma Kaduna Nzegwu ya jagoranci juyin mulki a lokacin yana Cadet a NDA, suka kifar da gwamnatin Abubakar Tafawa Balewa da kashe shi da kashe Firimiyan da wasu yan'siyasan Arewacin Najeriya. Wanda ganin gidan a zaune babu abunda akeyi aciki ne, saï gwamnatin wancan lokaci ta mikawa Jami'ar Ahmadu Bello yazama wani bangare na Jami'ar a 1970 lokacin da aka nemi kwamiti mai ba da shawara ya rubuta littafi game da tarihin Arewacin Najeriya.